Башта төрөктәр Изге лиганың бөтә ағзалары менән түгел, ә Австрия менән генә татыулыҡ урынлаштырырға йыйынған, ләкин инглиз илсеһе тәьҫирендә ундай теләгенән баш тартҡан. Һөҙөмтәлә 1699 йылдың 26 ғинуарында Карловицкий тыныслыҡ килешеүенә ҡул ҡуйыла. Уның шарттарына ярашлы, Ғосман империяһы Европа биләмәләренең байтаҡ өлөшөнән мәңгелеккә мәхрүм ителә. Австрияға төрөктәр Венгрия һәм Трансильвияны (Банаттан тыш), Речь Посполитаяға — уның Молдавия кенәзлеге эшенә ҡыҫылмаҫҡа вәғәҙәһен алып, Венецияға — Пелопоненстағы биләмәләрен һәм Далмациялағы терәк пункттарға юл аса, Рәсәй менән ике йыллыҡ килешеүгә ҡул ҡуйыла.